cyanic-selkie/wikianc huggingface dataset:
Adama Traoré Diarra
F.C Bartzelona- Masia
kadeteetan jolastu zuenean ez zuen irabazi liga bat bez, baina, jubenilekiin jolastu ebanean bere lehenengo liga irabazi zuen Bartzelonagaz.
F.C. Bartzelona B
Adama Traoré egon zanean jubenilekin bartzelonara b aiegatu zan, eta hor bere debut deportiboa egin zuen hau da, bere lehenengo partidua profesional moduz.
bere debuta nahiko ona izan zan, gol bat sartu eban eta entrenatzailea nahiko pozik geratu zan beragaz. Bere denboraldia nahiko ondo bukatu zan, 26 partidu eta 5 golekin.
F.C Bartzelona
Granadaren aurka debuta egin zuen Bartzelonaren lehen taldearekin, eta debut horregaz bi egun eta gero Espainiako selekzioa sub-19 gaz joan zen konbakatuta edo selekzionatuta jolaste eurekin. Partidu bakarra jolastu zuen Espainako 1 mailan Bartzelonagaz
Aston Villa
Adama Traoré ingalterrako ligara joan zen jolasten Premier League izenekoa 2016 an baina, ez zion joan oso ondo Aston Villan . Ez zuen asko jokatzen eta canpura sartzen zinanean ez zuen bere %100 emoten, ez zuen irabazi titulu bat bez, bere denboraldia nahiko txarto bukatu zan, 10 partidukin eta 0 golekin
Middlesbrough
Bere Premier League-ko bigarren taldean azkoz hobeto  egin zuen. Baita ez zuen trofeorik lortu baina bere denboraldia askoz hobeagoa izan zan, 36 partidukin eta 5 golekin.
Wolverhampton
Talde honetan izenekoa Wolverhampton 4 denboraldi jarraian egon zan eta nahiko ondo egin zuen talde honetan 1 denboraldian, 29 partidu eta gol bat. Hurrengo denboraldian, 37 eta 4 gol.
3 denboraldian, 37 partidu eta 2 gol. 4 denboraldian 20 partidu eta gol 1.
Bartzelona
Adama berriro dago jolasten bartzelonan denboraldi honetan ezta Champions League ezta La Liga Santander irabazi dauz
eta hori ez dau nahi esan txarto jokatu duela 11 partidu jokatu dauz eta 0 gol baina 5 gol paseak eman dauz denboraldi honetan (2021-2022).
Diyala
Diyala —Diyala ibaia bezala ere ezaguna— (Sîrwan kurdueraz), ibai bat da, Tigrisen ibaiadarra. Bere ibilgua, Iran eta Irak artean egiten du, ekialdetik mendebaldera. Orotara, bere ibilguak, 445 kilometroko luzera du.
Hamadandik gertu jaiotzen da, Zagros mendietan, Iranen. Lurralde menditsutik jaisten da, eta, 32 kilometrotan, bi herrialdeen arteko nazioarteko muga eratzen du. Azkenik, Tigris ibaian isurtzen ditu bere urak, Bagdadetik hegoaldera.
Ez da posible Diyala ibaiaren goialdeko zatian nabigatzea, bere ibilgua, zati horretan, oso estua baita, baina ibaiaren harana, Iran eta Irak arteko merkataritza ibilbide garrantzitsu bat da.
Ibaiaren emaria, Behe Diyalaren haranean dagoen presa baten bidez kontrolatzen da, uholdeak kontrolatu eta Bagdadetik iparmendebaldeko eremua bustitzen duena.
Ibaiak, bere izena Diyala probintziari ematen dio.
Irigai
Irigai Agoitz udalerriko auzo bat da, Euskal Herriko Nafarroa Garaia lurraldean kokatuta, Pirinioaurrea eskualdean.
Geografia
Irigai hiriaren iparraldean dago.
Inguru naturala eta kokapena
Agoitz hiria Zangozako merindadeko hiria da eta Nafarroako hiriburutik 28 kilometrora dago. Itoizko urtegiak izena hartzen du izen bereko pareko herritik, izan ere, udalerriaren iparraldeko lurrak zati handi batean ur azpian gelditu dira.
Klima
Longidak klima azpimediterraneoa dauka. Urteko batez besteko tenperatura 10 eta 13 gradu artekoa da (altueraren arabera aldatzen da), eta prezipitazioak 800 eta 1.000mm bitartekoak (ugariagoak udaberrian eta udazkenean. Urteroko egun euritsuak 80 dira batez beste eta 100 baino gehiago herriko gunerik menditsuenetan.
Jatorrizko landaredia asko gutxitu da gizakiaren eragina dela eta, gaur egun 180 hektarea haritz inguru baino ez dira geratzen. Pinuek 441 hektarea hartzen dituzte, gehienak Austriatik ekarritako pinu lariziar birlandatuak dira baina berezko pinuren bat ere gordetzen da. Birlandatutako pinuak, Urrozgoiti, Ulibeiti, Zarikieta eta Rala longidar herrietan izaten dira, batez ere.
Oharrak
<references group="lower-alpha" />
Chaac
Chaac edo Chaak antzinako maia zibilizazioaren jainko garrantzitsua izan zen (maia kodexetan "B jainkoa"). Chaac euriarekin zegoen lotuta eta maia munduan horrek uztan eta nekazaritzan ezinbesteko garrantzia zuen. Baita tximista eta trumoia harekin lotzen ziren ere. Nekazaritzaren jainko babeslea ongintzakoa zen eta uzta ugariak izatea herriak berari eskatzen zion; dena dela, jainko maia guztiek bezala, bazuen bere alde iluna, berarengandik espero zena ematen ez zuenean: euria. Haren etsaiak txikizioa eta heriotza ziren. Ertamerikan Tláloc hartu zuen. Zapoteka herriarentzat Pitao Cocijo bere parekoa zen.
Errepresentazioa
Chaac jainkoaren errepresentazioa tronpa luze bat zen, beheruntz kurbatua; normalean gizon zahar bat bezala, anfibio edo narrasti antzekoa, eta aizkora eramanez errepresentatzen zaion; aizkorak trumoia edo tximista irudikatzen du. Haren azalaren kolorea urdina zen, urarena eta emankortasunarena. Haren irudia sugearen iruditik sortu da, sugea uraren eta bizitzaren energiaren ikurra baita. Kolonizazio aurreko maia kodexetan bera da gehien agertzen den jainkoa. Konkista ondorengo testuetan artasoroen jainkoa bezala aipatzen zaio.
Historia
Jainko honen bizileku zeruan dago, bereziki eurian. Dena dela, lurrean ere bizi zezakeen. Esaterako gustukoa zuen Chichén Itzáko zenotea, harren erresumaren sarrera. Horregatik bertan giza-sakrifizioak eskaintzen zitzaizkion. Haren garrantzia handia zen bereziki kontutan hartzen badugu Yucatán penintsulan ibai handiak ez daudela eta ura biltzen diren toki garrantzitsuenak zenoteak direla, azpimunduaren sarrera.
Arkitektura
Antzinako maia hirietan ohikoa da bere errepresentazioa, bereziki Puuc estiloko eraikinetan. Haren irudiak, maskaroi handiaz bezala, adibidez, Uxmalen, Sayilen, Kabáhen edo Chichén Itzán ikus daitezke. Errepresentazio horietan tronpa antzeko sudur luze batekin ikusten zaio eta ahotik ateratzen zaizkion bi betortz borobilduekin. Batzutan lau puntu kardinaletan irudikatzen zaio lau jainko desberdinen moduan:
Erlijioa
Gaur egun beraren aldeko kultua oraindik bizirik dago. Nekazariek, Ameriketako ohiko sinkretismoaren bidez, kristautasunarekin asimilatu dute eta San Tomasen irudiaz identifikatu dute.
Bergarako udaletxea
Lucas de Longa arkitektoaren gidaritzapean egin zuten XVII. mendearen amaieran. Bere aurrealdean hiru armarri daude, Gipuzkoakoa, Espainakoa eta Bergarakoa. Aurrealdean ere bibliako bi zati daudeː "En casa del que jura no faltará desventura". "O que mucho lo de allá o que poco lo de acá".
Euskal ondarea konsideratzen da. Alde Zaharrean dago, plaza nagusiaren ondoan eta antzina azoka bertan egiten zen. Eraikin honetan estrenatu zen Peñafloridako kondeak egindako "El borracho burlado" opera 1764an.
Cache memoria
Informatikan, cache memoria edo aurrememoria memoria nagusiaren datu kopiatu batzuen bilduma da. Memoria nagusia prozesagailua baino askoz motelagoa da, gainera azken honek memoriako datu/aginduak atzitu behar dituenez memoriak sistemaren atzipen denbora moteldu egiten du. Horretarako erabiltzen da cache memoria, behar diren datu/aginduak azkar atzitzeko posibilitatea izateko. Cache memoria prozesagailutik hurbil dago eta bere atzipen denbora memoria nagusiaren atzipen denbora baino askoz azkarragoa da.
Cachea prozesatzeko unitate zentralaren (CPU) eta ausazko sarbidedun memoriaren (RAM) artean kokatzen den memoria da, datu trukea azkartzeko.
Datu bat lehen aldiz atzitzen denean, cachean kopia bat egiten da; hurrengo atzipenak aipatutako kopia horri egiten zaizkio, datuaren atzipenerako denboraren bataz bestekoa gutxituz. Mikroprozesadoreak memoria nagusiko kokapen batean irakurri edo idatzi behar duenean, lehendabizi datu horien kopia bat cachean dagoen egiaztatzen du. Hala bada, mikroprozesadoreak momentuan bertan idatzi edo irakurtzen du cache memorian, zeina memoria nagusiko irakurketa edo idazketa baino askoz azkarragoa den.
Antzeko moduan, software-cache bati buruz hitz egiten dugunean, leku motelago batetik kalkulatutako edo kopiatutako datuak dauzkan memoria eremuaz hitz egiten ari gara. Ohiko adibide bat web nabigatzaileko cacheari buruz hitz egitea da, diskoko espazio honek Internetetik edo barneko saretik deskargatutako aldi baterako informazioa dauka, zeinak sistemaren jatorriagatik, beti edukiko duen makinako disko fisikoak baino abiadura motelagoa.
Motibazioa
Tamainak eta abiadurak berezkoa duten erlazioa dute, izan ere, baliabide handiago batek distantzia fisiko handiagoak dakartza. Bestalde, ordea, SRAM  bezalako kostu handiko teknologia, eta merkeagoak diren eta  katean erraz ekoizten diren DRAM edo disko gogor modukoen arteko konpentsazio bat ere badakar.
Cache batez hornitutako buffer memoria batek onurak dakartza banda-zabalera eta latentziarentzat.
Latentzia
Baliabide handiago batek atzipenerako latentzia esanguratsu batean eragiten du, adibidez, ehundaka erloju-ziklo pasa daitezke 4 GHz-eko gaur egungo prozesadore batek DRAM bateko datuak erabilgarri izaterako. Hau arintzeko, zati handietan irakurri, eta denboraldi batean datuak azkarragoa den edo prozesadoretik gertuago dagoen memoria batean gordetzen dira, ondoren datozen irakurketak azkarragoak izango diren esperantzarekin. Aurreikuspenek edo aldez aurreko lortze esplizituek (prefetching ingelesez) ondoren etorriko diren irakurketak nondik etorriko diren ere asma dezakete eta, beraz, eskaerak aurrez egin ditzakete; hau ongi egin ezkero latentzia ia baztergarria izatera murrizten da.
Banda-zabalera
Cache baten erabilerak azpian dagoen baliabidearen errendimendu handiagoa ere ahalbidetzen du (ingelesez throughput terminoa erabiltzen da), hainbat transferentzia txiki eskaera handiago eta eraginkorragoetan paketatuz. DRAMen kasuan, hau bus zabalago batetik zerbitzatu ahalko litzateke. Imajina ezazu programa bat 32 biteko helbide espazio batean bytak eskaneatzen, baina, txipetik kanpo 128 biteko datu bus baten kargu; cacherik gabeko byte indibidualen atzipenak banda-zabalera osoaren 1/16 erabiltzea ahalbidetuko luke solik, eta datu mugimenduen 80% helbideak izango lirateke. Horrela, zati handiagoak irakurtzeak behar den banda-zabaleraren frakzioa murrizten du helbidearen informazioa transmititzeko.
Cache motak
Cache unitatea abiadura handiko biltegiratze sistema berezi bat da. Memoria nagusiko gordetako area bat izan daiteke, edo abiadura handiko aparteko biltegiratze gailu bat.
Disko-cacheak
Disko bati lotutako RAM memoria zati bat da, berriki irakurritako datuak biltegiratzeko eta berriz ere eskatzen diren kasuetarako karga arintzeko asmoarekin. Aplikazioen errendimendua nabarmen hobe dezake, izan ere, RAMeko byte bateko datuak atzitzea disko gogorreko byte bat atzitzea baino mila aldiz azkarragoa izan daiteke.
Pista-cacheak
RAM motako egoera sendoko memoria bat da, zeinaren mota honen erabilera superkonputagailuetara mugatzen den bere kostu handia kontuan hartuta.
Web-cacheak
Web dokumentuak biltegiratzearen arduraduna da kontsumitutako banda-zabalera, zerbitzarien karga eta deskargen atzerapenak murrizteko. 3 cache web mota daude: Pribatuak, zeinak erabiltzaile batentzat solik funtzionatzen duten, Partekatuak, hainbat erabiltzaileri zerbitzatzen dizkiete orriak eta Pasarela, zeinak jatorrizko zerbitzariaren kargu funtzionatzen duten, bezeroek ez bereizteko moduan.
Doñana
Paduraz osaturiko azalera zabal batez osatuta dago, eta han, negu aldera, guztira 200.000 ur hegazti biltzera iristen dira. Medina-Sidoniako VII. dukearen emaztea zen Ana de Silva y Mendoza du aipagai Doñana izenak, doña Ana («Ana andrea») hitzetatik eratorria baita. 1994an UNESCO erakundeak gizateriaren ondare izendatu zuen. 2007. urtean parkeak 392.958 bisitari jaso zituen.
Gaur egun egoera larrian dago, gizakiak ura neurriz gain ateratzen duelako Doñanatik, eremu hori babesten duten legeak bete gabe. Horregatik, 2021ean, Europar Batasuneko Justizia Auzitegiak Espainiako Erresuma kondenatu zuen.
Doñana, parke nazionala
Espainiako parke nazionalik zabalena da. 1969an izendatu zuen Espainiako Gobernuak parke nazional, eta 1994. urtean Nazio Batuen Erakundeak gizateriaren ondare egin zuen. Europa osoko hezegunerik garrantzitsuenetako bat da.
Zatirik handiena gidari batekin bakarrik bisita daiteke. 1964az geroztik Espainiako Ikerketa Zientifikoen Goi Kontseiluak (CSIC) ikergune ekologiko bat du han. Espainiako bigarren hezegunerik zabalena da. Hareatza eta dunez gainera, aintzira ugari ditu: Encanyissada eta Estella, besteak beste. Paisaian nagusi dira lezkadi, baratze, fruitu eta arroz soroak.
Gehiegizko ur ustiaketa
Legez kanpoko ureztatzeak egiten dira Doñanan, nekazaritza ustiaketarako. Ureztatutako azalera hazten aritu da urtez urte. Euria eta lurrazaleko ekarpenak urritu direnez, Doñanako parke nazionalaren barruko iparraldeko padura lehortu da; eta naturaguneko aintzira peridunarrek azalera galtzen dute etengabe. Akuiferoa narriatuz doa, uren kantitatearen eta kalitatearen aldetik. Eta berotze globalaren inpaktu nabariak kalteak areagotzen ditu.
Horren aurrean, Espainiako Erresumako administrazio publikoek ez dituzte Doñana babesten duten legeak betearazi. Horregatik, 2021ean, Europar Batasuneko Justizia Auzitegiak Espainiako Erresuma kondenatu zuen. Auzitegiak ondorioztatu zuen Doñanako naturagunean «lurrazpiko uren neurriz gaineko ateratzeak» ez duela betetzen Europako Erkidegoko zuzenbidea —zehazki, Uraren eta Habitaten Esparru Zuzentarauak— eta, beraz, Espainiako Erresuma zigortu zuen.
Synodontis caudalis
Synodontis caudalis Synodontis generoko animalia da. Arrainen barruko Mochokidae familian sailkatzen da.
Historia, arraza, nazioa
'Historia, arraza, nazioa. Renan eta nazionalismoaren inguruko topiko batzuk' Joxe Azurmendi pentsalariak idatzitako saiakera liburua da.
Liburu honetan Azurmendik nazionalismo kontzeptuari heltzen dio. Kontzeptu horretara, bere obra osoan, zenbait bidetatik hainbat aldiz inguratu da Azurmendi. Adibide nagusia aurretik osatua zuen trilogia litzateke: Humboldt. Hizkuntza eta pentsamendua, Volksgeist. Herri gogoa eta Espainiaren arimaz.
Nazionalismoa
Nazionalismoaren azterketa honetan Azurmendi hainbat autoreen ildoan kokatu da: Todorov, D. Schnapper, O. Kallscheuer, R. Girardet... Autore horietako batzuek dikotomia hori XIX. mendean, Frantzia-Prusia Gerraren testuinguruan, eraikitako karikaturatzat jotzen dute, azkenean demokrazia mendebaldarren autojustifikazioarako trepeta bihurtzeraino.
Tradizio frantsesa eta alemana
Azurmendik liburu honetan ere, bere obra osoan bezala, ilustrazioa/erromantizismoa marko teoriko orokorragoaren ikuspegi argia azaltzen du: Ilustrazio bakarra baino hainbat ilustrazio daude, baita tradizio frantsesaren barruan ere; erromantizismo alemana, ilustratua bera ere, bilakaera bat da eta ezin da ulertu ilustrazio frantsesari oposaketa gisa. Azurmendiren esanetan tradizio klasiko frantsesa, XVII. mendean ideien alorrean matematikak agintea hartu zuenean hozitua, arrazionalismo geometrikoak maite duen ordena arrazional hierarkizatuaren grinaz taxutu da. Tradizio hori Descartesekin hasi, Voltaire eta Diderot ilustratuekin jarraitu eta Iraultza jakobinora iritsiko litzateke: uniformismoa ezberdintasunen aurka. Ilustrazio eta klasizismo alemana, Herder eta Humboldt kasu, ondorengo garapena litzateke baina aurreko eredu matematikoaren ordez eredu biologikoan bilakatua: ezberdintasunek unibertsoaren aberastasuna erakusten dute. Azurmendiri jarraituz, Herder ez da ulertzen Voltaire gabe; Kant ez, Rousseau gabe; Fichte, Hegel etab. ez, Iraultza gabe. Azken finean, Renan vs. Herder gisako dikotomia sinpleetan, ohartarazten du, Renan ez da Renan izaten eta Herder ez da Herder izaten, manipulazio interesatuak baizik.
Renanen pentsamendua
Azurmendik baztertu nahi duen dikotomia hori Euskal Herrian akritikoki nola jaso den erakutsiz hasten da liburua. Azurmendik salatu zuenez, Zer da nazioa? (1882) konferentzia eman zuen Renan, nazionalismo ustez zibikoaren sortzailea, ez da ulertu eta gainera idealizatu egin da. Liburu osoa Renanen pentsamendua argitzeko saioa izango da, nazionalismo frantsesaren oinarriak hobeto ulertzen lagunduz.
Liburuaren hasieran Azurmendik, Renanen biografia intelektualaren bidez, lehen hurbilketa bat aurkezten du. Renanen pentsamenduan eragina izango dutenen artean nabarmentzekoak lirateke, Parisen ikasle zela, Micheleten irakurketak. Horrengandik jasoak lituzke progreso unibertsalarekiko fedea eta Frantziaren historiaren ulerpena epopeia nazional gisa. Eragin nabarmena izango du halaber pentsamendu protestante alemanak. Ikerketa historiko-kritiko alemanaren ildotik Renan erlijioaren historialari bihurtuko da.
Era berean Renanen arrazismoa liburuko ikergai nagusienetakoa da. Azurmendik Renanen arrazismoa, Gobineau eta Voltaire ilustratuaren ildotik, tradizio frantses arrazialistan txertatuko du. Ohartzekoa da, Renan Herderren eta tradizio alemanaren jarraitzailea ere baden aldetik, bere "l'esprit de la nation"-en kontzeptuan arraza kategoria zentrala izatea. Tradizio alemaneko "Volksgeist" kontzeptuak kulturaren adiera duen bitartean Renanengan kontzeptu arrazista bihurtuko da aipatu tradizo frantsesaren baitan.
Pentsakera politikoari dagokionez Renan elitista eta antidemokratiko gisa aurkezten digu Azurmendik. Renanek, unean unean pragmatikoki jokatu badu ere, Iraultza frantsesa eta bere ondorio errepublikarrak desastre moraltzat jotzen ditu.
Zer da nazioa?
Renanek 1882an Sorbonan eman zuen Zer da nazioa? konferentzia bitxia gertatzen da bere pentsamendua kontuan harturik. Azurmendik baieztatzen duenaren arabera, Zer da nazioa?-n Renanek erabiltzen dituen argudioak bere pentsamenduarekin inkoherenteak dira. Renanek une horretan, bere ondorengo testuei jaramon egiten bazaie, pentsamendua aldatu baino nolabait kamuflatu egin zuela argitu nahi du Azurmendik. Zer da nazioa? ezin da ulertu Frantzia-Prusia Gerraren testuinguruan ez bada. Gerra horretan Frantziak Alsazia eta Lorrena galdu zituen eta horien frantziartasuna justifikatzeko saioa litzateke hamarkada bat beranduagoko konferentzia. Alsazia, ordea, kulturaz alemana izanik, Renanek ezin izango du argudioa bere berezko pentsamenduan oinarritu. Horregatik asmatuko du nazioa eguneroko plebiszitua delako ideia.
Nazio zibikoa edo Estatuak nola egiten duen nazioa
Liburuaren azken partean Frantziako Estatu-nazioari eta bertan erabili izan diren nazio kontzeptuaren historiari errepaso bat egiten zaio, nazionalismo zibikoaren paradigma gisa aurkeztu ohi den heinean. Teoriari errealitatearen froga pasaraziz nazionalismo frantsesaren esentziak biluztuko ditu Azurmendik. Azken finean "Jainko bat - Errege bat - Lege bat - Hizkuntza bat" pentsamendu katolikoa mantentzen da errepublika liberal laikoaren oinarrian. Eta Renan zer izan den: "Intelektualki protestante, politikan katoliko. Eliza katolikoaren gisako Estatu batean, bera protestante eta liberal plantak egiten".
Cristina Narbona
María Cristina Narbona Ruiz (Madril, 1951ko uztailaren 29a) madrildar ekonomialaria, unibertsitateko irakaslea eta politikaria da. Senataria Madrilen, Espainiako Senatuko lehen presidenteordea eta Espainiako Langile Alderdi Sozialistako presidentea izan da.
Diputatuen Kongresuan diputatu izan zen Madrilen eta Almerian, VI.,VIII. eta X. legegintzaldietan, eta goi-karguetan aritu zen Espainiako Gobernuan Etxebizitza eta Arkitekturako zuzendari nagusi 1991 eta 1993 bitartean, eta Ingurumen eta Etxebizitzako estatu-idazkaria 1993 eta 1996 bitartean. Ingurumen ministroa izatera iritsi zen 2004 eta 2008 bitartean. Madrilgo Udaleko zinegotzi ere izan zen 1999tik 2003ra.
Biografia
Italian bizi izan zen hamabi urtez familiarekin, aita, Francisco Narbona González, kazetaria baitzen eta 1964an Espainiako Irrati Nazionaleko korrespontsal izendatu zuten Erroman. Ama, ostera, María Francisca Ruiz Cortés korrespontsala zen Pueblo egunkariaren hiri horretan. Ekonomia Zientzietan lizentziatu zen Erromako Unibertsitatean.
Politikari ibilbidea
PSOEri lotuta —1993ra arte ez zen hartan afiliatu—, 1982an Andaluziako Juntako Ekonomia sailburuorde izendatu zuten lehenengo gobernu autonomikoan. Felipe González buru zuen hurrengo gobernuetan, Hipoteka Bankuko zuzendaritza-postuetan jardun zuen, Herri Lan Ministerioko Etxebizitzako zuzendari nagusia izan zen 1991an, eta Ingurumen eta Etxebizitza Estatuko idazkaria 1993. urtean.
1996ko hauteskundeetan Almeriako hauteskunde-barrutiak Kongresuko diputatu aukeratu zuen. 1999. urtean PSOEk Madrilgo Udalean aurkeztu eta zinegotzi aukeratu zuen, eta PSOEren Batzorde Betearazle Federalean hasi zen José Luis Rodríguez Zapateroren eskutik. 2004. urtean Madrileko barrutiak diputatu berria aukeratu zuen, hauteskunde orokorretan sozialisten garaipenak eta Rodríguez Zapatero Gobernuko presidente izendatzeak Ingurumen ministro izendatzea ahalbidetu zuen.
Ingurumen-ministro
Ministerioan egin zuen lanean, Espainiak Kiotoko Protokoloa betetzea helburutzat hartu zuen, VI. legealdian Penintsulako hego-ekialderantz Ebro ibaiko ura lekuz aldatzeko proiektua bertan behera utzi zuen, gezatzeko makinak eraikitzearen eta lurralde bakoitzeko baliabide hidrikoak uraren eskasia konpontzeko aprobetxatzearen aldeko apustua eginez. Júcar ibaitik Vinalopó ibaiarako urak eramatearen proiektua aldatu zuen. Espainian dauden zentral nuklear guztiak pixkanaka ixtearen aldekoa da.
Abian jarritako proiektuen artean, 2007ko urrian aurkeztu zuen Kostaldearen Jasangarritasunerako Estrategia nabarmentzen da. Estrategia horren helburua ustiatutako kostaldeak berreskuratzea zen, itsasertzeko masifikazio bizia geldiarazteko eta garapen intentsiboaren eta okupazio intentsiboaren ereduaren ondorioei aurre egiteko apustua eginez. Estrategia horretan, legez kanpoko eraikuntzak eraisten ziren jabetza publikoko eremuan itsasertzetako lehorreko lurretan. Kostaldeen Legea 1988koa zen arren, bere ministeriopean hasi zen aplikatzen. Interes handiak sortu ziren -ekonomikoak eta diplomatikoak-; izan ere, Alemania eta Erresuma Batua bezalako herrialdeak kexu izan ziren beren herrikideei ez baitzitzaien egoera irregularraren berri eman jabetzak eskuratzean), eta horregatik kritika gogorrak jaso zituzten.* Handik gutxira, José Luis Rodríguez Zapateroren bigarren legegintzaldian politika hori leundu egin zen, ordezkatua izan ondoren.
2007an, Madrilgo sozialistek hauteskunde autonomikoetan eta udal-hauteskundeetan porrot egin eta Rafael Simancasen dimisioa behartu ondoren, Madrilgo Alderdi Sozialistaren Kudeaketa Batzordeko presidentea izan zen, 2008an idazkari nagusi berria hautatu arte.
2008ko hauteskundeen ondoren, Elena Espinosak ministro izendatu zuen eta Ekonomia Lankidetza eta Garapenerako Antolakundearen (ELGA) aurrean Espainiako enbaxadore. Time astekariak ingurumenaren arloan mundua aldatzen ari ziren liderren artean sartu zuen Narbona. Hala ere, itsasoko ura gezatzeko makinekin eta ura edangarri bihurtzen duten landareekin izan zuen kudeaketa oso polemikoa izan zen. Beharbada, ministro berriaren kudeaketak atzerakada izan zuen Narbonak eta haren taldeak egindako proiektu gehienetan, nahiz eta Espainiako Gobernuz Kanpoko Erakunde (GKE) ekologista nagusiek prentsaurreko batean adierazi zuten Narbona izan zela Espainiako ingurumen-titular onena, eta, hura gabe, sail horren kudeaketa ez zela berdina izango.
Ministerioaren ondoren
Ingurumen zorroa utzi ondoren, Narbonak kargu publikoak utzi zituen 2011ko hauteskunde orokorretara arte, bere alderdiak gobernua galdu zuenean, nahiz eta berak diputatu postua lortu zuen. 2012an, Narbonak, Jordi Ortega kazetariarekin batera, La energía después de Fukushima/Fukushimaren ondorengo energia (Turpial argitaletxea) liburua argitaratu zuen. Fukushimako istripu nuklearraren ondorengo energia nuklearraren amaiera defendatzen du.
2012ko abenduan, Segurtasun Nuklearreko Kontseiluko kontseilari izendatu zuten, eta, beraz, aulkia utzi behar izan zuen Diputatuen Kongresuan, Pedro Sánchezek ordezkatuta. Sailburuaren kargua 2017ko uztailera arte bete zuen.
Pedro Sánchezengandik hurbil, PSOEren XXXIX. Kongresu Federalean garaipena lortu zuen, eta partiduaren presidentziatzia irabazi zuen, 2017ko ekainean. Hurbiltasun horrek berak aukera eman zion zerrenda sozialistako bat Madriletik Senatura lehen hautagaia izateko 2019ko hauteskunde orokorretarako.
Senatari
2019ko apirilaren 28an lortu zuen aulkia Madrilen, senatari sozialista. Gainera, Senaturako hautagairik bozkatuena izan zen, ia 1,1 milioi botorekin. Maiatzaren 21eko senatua eratzeko bilkuran, ganbera horretako presidenteorde hautatu zuten. Era berean, Diputazio Iraunkorreko lehen presidenteorde hautatu zuten uztailaren 24an.
Sant Climent eliza (Taüll)
Sant Climent eliza Taüll herrian dago, La Vall de Boí haranean (Lleida, Katalunia).
Derby (Kansas)
Derby Kansasko hiri bat da. Sedgwick konderrian kokatua dago. 2010ean 22,158 biztanle zituen, 24.75 kilometro koadrotan banatuta.
Sant Climent eliza (Taüll)
2000. urtean Gizateriaren Ondare izendatu zuten, La Vall de Boíko beste eliza erromanikoekin batera.
Historia
Eliza 1123ko abenduaren 10ean kontsakratu zuten. Hori dio zutabe batean topatu zen idatzi batek.
Ezaugarriak
Basilika oina dauka eta hiru nabe. Hauek hiru zutabe zilindrikorekin banatuta daude. Zutabeek ez dute kapitelik. Horren ordez, abakoak dituzte.
Absidea dauka eta alboetan bi absidiolo. Hegoaldean 6 solairuko dorre bat dauka, XII. mendean eraiki ziren Italiako dorreen itxurakoa. Laugarren solairuan kanpai bat dago.
Hormetako harriak landu gabe daude, eta ez dute leihorik. Hiru ate ditu.
Kanpoko dekorazioa lonbardiarra da, batez ere absidean. Jatorrian eliza margotuta zegoen kanpotik eta barrutik.
Barruan fresko batzuk gorde dira, nahiz eta gaur egun Kataluniako Arte Museo Nazional ean dauden. Absidean erreplika bat marraztu zen, Pantokratorrarena eta Tetramorfoarena.
Ondare (argipena)
Ondare hitzak adiera eta erabilera zenbait ditu:
Europa plaza (Donostia)
Europa plaza, hizkera herrikoian Ibaetako biribilgunea deitua, Gipuzkoako Donostia hiriburuan dagoen plaza bat da. Ibaeta auzoa, eta Berio eta Benta Berri auzuneen artean dago, Ibaetako campusaren alboan. Bertatik Tolosa hiribidea igarotzen da.
Historia
Europa Plazako biribilgunearen proiektua, Donostiako udaleko proiektuetako udal zerbitzuak, aurrez Andres Nagel-ek sortua zuen eskultura biribilgune berrian kokatzearen beharretik abiatu zen. Honen helburua zen eskulturaren ezaugarri espazialak ulertzea, eta honen araberako espazio bat sortzea. Eskultura brontzezkoa da, 5 metroko altuera du eta 3 hankako animali bat da, bere gainean pinoa egiten ari den emakume batekin. Xavier Mariscal izan zuen Andres Nagelek irakasle bere diseinuak sortzeko prozesuan. Egiten dituen objektu guztiei bizitza ematen die, ingurune oso bat sortuz famili eta lagunez beterik, hau da, ekosistema guzti bat sortzen dio bere diseinuko objektuari.
Ekologiaren ulermenaren egokitzapen honek, baita umoreak ere,  gidatu zuen artista biribilgune honetako proposamena sortzeko, eskulturari ekosistema propio bat sortzeko beharretik.
Garraioa
Europa Plaza oso erabilia den biribilgunea da eta eguneko edozein ordutan ibilgailuz betea egoten da. Honen ondorioz edozein motatako ibilgailuak ibiltzen dira: kotxeak, motorrak, autobusak... Hain erabilia den biribilgune honetan nahiko ohikoa izaten da istripuak egotea seinalizazioa nahiko kaxkarra baita, eta irteera asko dituelako baita ere. Garraioak oso maiz pasatzen dira, autobusak batez ere. Gainera biribilgunearen errepidearen ondoan bide-gorri bat dago bizikleta elektrikoen estazio batekin.
-Unibertsitatea Elhuyar geltokia: 25, 33, 40, B1 zenbakia duten autobusak har daitezke bertan.
-Unibertsitatea Tol.70 I-ko geltokia: 5, 25, 45 zenbakia duten autobusak har daitezke bertan.
-Elhuyar plaza geltokian: 33, 35, 40 zenbakia duten autobusak har daitezke bertan.
Bitxikeriak
-Biribilgune honetatik, Donostian egiten den maratoia, maratoi erdia eta 15 kilometroko lasterketa pasatzen dira.
Leku interesgarriak
Europa plazaren inguruan eraikin eta leku interesgarriak:
Coopersburg (Pennsylvania)
Coopersburg Pennsylvaniako borough bat da. Lehigh konderrian kokatua dago. 2010ean 2,386 biztanle zituen, 2.42 kilometro koadrotan banatuta.
College (Alaska)
College Ameriketako Estatu Batuetako erroldak esleitutako leku bat da. Fairbanks North Star Boroughn kokatuta dago, Alaska estatuan. biztanle ditu, kilometro koadroko azaleran banatuta.
Tonya Harding
Tonya Maxene Price (jaiotzez Harding; Portland, Oregon, 1970eko azaroaren 12a) estatubatuar figura patinatzailea eta boxeo lari da. Jatorriz Portland ekoa, Oregon ekoa da, eta bere amak hazi zuen batez ere. Lau urte zituela izotz gaineko irristaketa n eman zuen izena eta bizitza goiztiarreko zati handi bat entrenamenduan pasatu zuen, bigarren mailako eskola utziz eta kirolari denbora gehiago emanez. Estatu Batuetako Patinatze Lehiaketan errenkadak igo ondoren 1986-1989 bitartean, Harding-ek 1989ko Skate America Lehiaketa irabazi zuen. 1991ko eta 1994ko txapeldun estatubatuarra izan zen 1994ko titulua kendu baino lehen, eta 1991ko zilarrezko munduko domina irabazi zuen. 1991an, Axel hirukoitza lortu zuen lehenbiziko amerikar emakumea izan zen, eta historian egin zuen bigarren emakumea (Midori Ito ren atzetik). Harding Olimpiadetan bitan irabazlea da eta bi aldiz Skate Amerika Lehiaketan.
1994ko urtarrilean, eztabaida piztu zen Harding-ekin, Jeff Gillooly senar ohiak Nancy Kerrigan patinatzailea eraso zuenean. Gero, bi emakumeak lehiatu ziren 1994ko Neguko Joko Olinpikoetan, non Kerriganek zilarrezko domina irabazi eta Hardingek zortzigarren postuan amaitu zuen. 1994ko martxoaren 16an, Harding-ek negoziazio bat onartu zuen, non konspirazioaren errudun deklaratu baitzen prozesamendua oztopatzeko. Kerrigan-en erasoan parte hartzearen ondorioz, Estatu Batuetako Irristaketa Elkarteak debekatu egin zuen gehiago lehiatzeko 1994ko ekainaren 30ean.
2000ko hamarkadaren hasieran, boxeolari profesional gisa lehiatu zen Harding, eta film, dokumental, eta liburu ugari egin dira bere bizitzari burz. 2014. urtean, bi telebista-dokumental egin ziren Harding-en bizitzari eta bere patinaje-lasterketari buruz (Nancy & Tonya eta The Price of Gold) zein bata bestetik bi hilabeteko diferentziarekin transmititu ziren. Steven Rogers ek, Margot Robbie protagonistatzat duen I, Tonya filma idatzi zuen 2017an. 2018an, Dancing with the Stars telesailaren 26. denboraldiko lehiakide izan hirugarren postua lortuz.
Bizitza goiztiarra
Tonya Maxene Harding 1970eko azaroaren 12an jaio zen, Portland-en (Oregon), LaVona Golden (b. 1940) eta Albert Harding (1933–2009). Hiru urterekin hasi zen patinatzen, Diane Rawlinson entrenatzaileareki. Gaztetan, Hardingek ere ehizatu eta mekanika bere kabuz ikasi zuen aitaren laguntzaz. Lan bakoitiak egin zituen, besteak beste, apartamentuen kudeaketa, kamioi bat gidatzea eta ehizta eta arrantza lantzeko denda batean, baina askotan langabeturik zegoen, osasun txarra zela eta. LaVonak familia laguntzeko borrokatu zen zerbitzari gisa lan egiten zuen bitartean, eta alabari irristaketa-jantziak eskuz josi zizkion, ezin baitzituzten erosi. Harding-en gurasoak dibortziatu egin ziren 1987an, 16 urte zituela. Geroago, Milwaukie Bigarren Hezkuntzako Eskola utzi zuen bigarren urtean, patinatzen jarraitzeko, eta Hezkuntza Garapen Orokorreko Ziurtagiria (GED) lortu zuen 1988an.
Hardingek esan zuen amak maiz erabili zuela. Zazpi urte zituenerako abusu fisiko eta psikologikoa bere bizitzaren zati erregularra zela adieraziz. Harding izotz-pista batean behin jo zuela onartu zuen LaVonak. 2018ko urtarrilean, Sandra Luckow Harding-en lagun eta zinegileak Hardingen amaren alde hitz egin zuen, I, Tonya filmak LaVonaren izaerari buruzko egia batzuk gehiegi luzatzen zituela sentitzen baitzuen. Luckowek esan zuen ezen, Hardingen amak alabarenganako "erakarpena" izan zitekeen arren, LaVonak Hardingeko patinajeko ikasgaiak finantzatu eta aintzat hartu zituela, eta "gizateria handia" zuela.
Izotz irristaketa karrera
Hardingek figura patinatzaile gisa entrenatu zuen Diane Rawlinson entrenatzailearekin. 1980ko hamarkadaren erdialdean, patinaje lehiaketetan parte hartzen hasi zen eta honetan bere bidea lantzen. 1986ko Estatu Batuetako Lehiaketan seigarren postua lortu zuen, bosgarrena 1987an eta 1988an, eta hirugarrena 1989an. 1989ko otsaileko Txapelketa Nazionalean lehiatu ondoren, Harding Dody Magistman entrenatzailearekin hasi zen. Gero Skate Amerika lehiaketa irabazi zuen 1989ko urrian, eta 1990eko otsaileko Estatu Batuetan lehiakide sendotzat jo zuten. Baina gripea eta asma pairatzen ari zela-eta skate libre pobre bat zuen.
Harding-en aurrerapen-urtea 1991an iritsi zen, Estatu Batuetako Txapelketan, otsailaren 16an, lehiaketan lehenbiziko Axel hirukoitza gauzatu zuenean, jauzia hau egin zuen lehen emakume amerikarra izan zen. Zazpi jauzi hirukoitz lurreratu zituen irristatze programan zehar, Axel hirukoitza barne. 1991ko U.S. Ladies Singles titulua irabazi zuen. Bederatzi epaileetatik zazpik lehen postua eman ziotenean irabazi zuen programa luzea, eta hortaz irabazi zuen lehiaketa osoa. Zortzi 5.9 eta 6,0 bat jaso zituen patinatze teknikarengatik, eta sei 5.9, 5.8 bat eta bi 5.7 konposizio eta estiloagatik. 1991ko martxoko Munduko Txapelketan, nazioarteko ekitaldi batek Axel hirukoitza osatu zuen berriro. Harding-ek Kristi Yamaguchiren atzetik bigarren amaitu zuen, eta Nancy Kerriganen aurretik.
1991ko irailean, Skate America Lehiaketan Harding-ek hiru lehenbizi gehiago erregistratu zituen:
1994ko urtarrilean, Harding-ek Estatu Batuetako Txapelketa irabazi zuen, baina gero titulua kendu zioten: USFSA diziplina-taldeak 1994ko ekainean eman zuen botoa titulua uzteko, Nancy Kerrigani egindako erasoa ikertu ondoren. 1994ko otsailean, Hardingi baimena eman zitzaion Estatu Batuetako izotz-patinajeko talde olinpikoko kide izaten jarraitzeko, nahiz eta legezko eztabaida labur bat izan. In Lillehammer-en, saio luzean patinaren lokarri bat hautsi ondoren, berriz epaitzeko aukera eman zioten epaileek, eta zortzigarren lekuan amaitu zuen, Oksana Baiul (urrea) eta Nancy Kerrigan (zilarra) atzean. USFSAk debekatu zuen arren, geroago maila profesionalean lehiatuko zen, eta 1999an ESPN Pro Patinaje Txapelketan bigarrena geratu zen.
Nancy Kerrigan
1994ko urtarrilaren 6an, Estatu Batuetako Skating Championship emakumezko lehiaketa hasi baino egun bat lehenago, Nancy Kerrigan korridore batean eraso zuten Detroit Cobo Arenan entrenamendua izan ondoren. Erasoaren berehalako emaitza albistegi kamera batean grabatu eta munduan zehar zabaldu zen. Erasotzailea Shane Stant zen, eskuineko hanka hausteko kontratatua zuena; urtarrilaren 14an Phoenix FBI rengana zuzendu zen. Bi eskuak erabiliz, astindu zuen 53 cm-ko bate batekin eskuineko hankan, belaunetik gora jota. Erasoak kalte larria egin nahi zion Kerrigani, eta, beraz, ez zen lehiatu ahal izango Nazioarteko Txapelketan ezta Neguko Olinpiar Jokoetan ere. Kerrigani hanka ez zitzaion hautsi, ubeldu baizik eta lehiaketatik erretiratzera behartu zuen. Urtarrilaren 8an, Harding-ek Estatu Batuetako titulua irabazi zuen; orduan, bera eta Kerrigan 1994ko talde olinpikoan aukeratu zituzten.
Hardingen aitorpena
1994ko urtarrilaren 18an, Harding bere abokatuekin zegoen, DA k eta FBI k galdeketa aurkeztu zutenean. 10 ordu baino gehiagoz elkarrizketatu zuten. Zortzi ordu barru, bere abokatuak adierazpen bat irakurri zuen Jeff Gillooly gandik bananduko zela iragarriz. Otsailaren 1ean argitaratu zen elkarrizketa osoa. Seattle Times-ek transkripzioaren berri eman zuen, Hardingek "bere istorioa elkarrizketa luze horretan aldatu zuela" esanez. Orduak eman zituen konplota estaltzen jonetan parte hartu gabe, FBIko agente batek, azkenean, esan zion bazekiela gezurra esan ziola, eta zehatz-mehatz kontatuko ziola nola esan zion. "Axola zaidan norbaitekin ari naiz. Badakit (Jeff) tartean dagoela. Sentitzen dut". Urtarrilaren 19an, Jeff Gilloolyk FBIren aurrean amore eman zuen. Hardingek ez zuela ezer txarrik egin esan zuen. Urtarrilaren 27an, Gilloolyk urtarrilaren 26tik izan zuen erasoaren lekuko izan zela zabaldu zen; beharbada Hardingek laguntza alegatua eman zuela esan zuen. Hardingen lagunmin Stephanie Quinterok, zeinarekin bizi zen, kazetariei hitz egin zien bere izenean: "[Tonya] harrituta zegoen, min handia zuen berataz [Jeff] fidatzen zen". Nancy Kerrigani eraso egin ziotelako sentitzen zuela esan zuen, Nancy errespetatzen zuela. Hardingek bere gain hartu zuen "erasoaren berri ez emateagatik etxera itzuli nintzenean urtarrilaren 10ean". AEB-ko estatu askok, Oregonek barne, bermatzen dute ezagutza kriminala ezkutatzea ez dela delitua.
Kerriganen aurkako erasoak publizitate eta albiste kazetari kopuru handia jaso zuen bere etxe ondoan itxaroten. 1994ko urtarrilean, istorioa Sports Illustrated, Newsweek eta TIME aldizkarien azalean agertu zen. Hardingek erasoaren konplotean izan zuen ustezko parte-hartzeari buruz espekulazio handia zegoen orain, bera eta Kerrigan herrialdea otsaileko Olinpiadetan errepresentatuko baitzuten.
Ondorengo karrera
1994ko ekainaren 22an, Portlanden, Oregonen, AAA ko borroka-saio profesional batean agertu zen Harding, Los Gringos Locos zalditegiaren aurkako borrokako arduradun gisa. Gaueko emanaldian Art Barr eta Eddie Guerrero ere izan ziren.
1994an, aurrekontu baxuko filma egin zuten, Breakaway. Filma 1996an estreinatu zen.
Harding telebistan ere agertu da, The Weakest Link: "15 Minutes of Fame Edition" ikuskizunean, 2002an Kato Kaelin ekin batera, eta 2008ko martxoan TruTV-ko true TV Presents: world' s Dumbest...-en iruzkingile bihurtu zen.
Patinatzea eta boxeoa utzi zituenetik, Hardingek soldatzaile bezala lan egin du, metal fabrikazio enpresa bateko margolari bezala, eta Searseko hardware salmentako enplegatu bezala.
2019ko abuztuan, Harding AEBetako telebista iragarki batean ikusi zen Direct Auto Insurance sustatzen.
Boxeo karrera
2002an, Harding Paula Jonesen aurka boxeatu zen Fox Network Celebrity Boxing ekitaldian. 2003ko otsailaren 22an, emakumezkoen boxeo profesionaleko debut izendatu zuen. Hardingen boxeo ibilbidea zurrumurruen artean sortu zen, hots, zailtasun finantzarioak zituela eta eraztunean borrokatu behar zuela dirua irabazteko. Beste boxeo txapelketa ospetsu bat egin zuen, The Man Show-en, eta Doug Stanhope zuzendariaren aurka irabazi zuen.
2004ko martxoaren 23an, Oaklandeko (Kalifornia) Tracy Carltonen aurkako boxeo txapelketa antolatu bat bertan behera utzi zuela zabaldu zen, bere aurkako ustezko heriotza-mehatxu batengatik.
Bere asma zela eta bere boxeo ibilbidea eten zuen.
Neoarius leptaspis
Neoarius leptaspis Neoarius generoko animalia da. Arrainen barruko Actinopterygii klasean sailkatzen da, Ariidae familian.
Herink
Herink Txekiar Errepublikako udalerri bat da. 615 biztanle ditu eta 2,73 kilometro koadroko azalera. Praga-Ekialdeko barrutian dago.
Historia
Udalerriaren lehen aipamen idatzia 1496 urtean egin zen.
Eliurus minor
Eliurus minor Eliurus generoko animalia da. Karraskarien barruko Nesomyinae azpifamilia eta Nesomyidae familian sailkatuta dago.
Sofiita
Sofiita oxido motako minerala da.
Ezaugarriak
Sofiita oxido mineralaren formula kimikoa hau da:. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 2 - 2,5 da.
Gurin-opil
Gurin-opila Bilboko azkenburuko tradizionala da. Osagai nagusiak irin, esne, gorringo, azukre eta gurina ditu.
Suitzar opil aldaera hau Bernardo Pietro Franconi eta Francesco Matossi suitzar lehengusuek ekarri zuten Bilbora. Café Suizo izeneko kafetegia jarri zuten Areatzan eta ospetsu bilakatu ziren.
De Soto (Kansas)
De Soto Kansasko hiri bat da. Johnson konderrian kokatua dago. 2010ean 5,720 biztanle zituen, 28.67 kilometro koadrotan banatuta.
Chiromantis dudhwaensis
Chiromantis dudhwaensis Chiromantis generoko animalia da. Anfibioen barruko Rhacophoridae familian sailkatuta dago, Anura ordenan.
Kotoi makina
Kotoi makina 1793an asmatu zuen Georgian Eli Whitney estatubatuarrak, kotoiaren hazia bere zuntzetik bereizteko.
Makina honi esker, ordura arte Estatu Batuetako esklaboek eskuz egindako lana asko sinplifikatu zen. Oso asmakizun garrantzitsua izan zen kotoiaren hazkuntzaren historian. Horretarako, Eli Whitneyk patentea jaso zuen 1794ko martxoaren 14an.
Eli Whitneyren laguntzaile mekaniko izandako Hodgen Holmesek garapen garrantzitsu bat gehitu zion, 1796an, Whitneyren makinari: zilindroen kakoak zerrekin ordeztuta, hondakin indizea asko mugatu zuen. Bere makinak punta-danborra ordezkatzen zuen, zilindro baten gainean jarritako zerra zirkular batzuez, erregularki sakabanatuta.
Matilda Joslyn Gageren arabera, kotoi makinaren diseinatzaile nagusia Catherine Littlefield Greene izan zen, baina, ohi bezala, historiak gizon bati, Eli Whitneyri eman zion ohore hori.
Craco
Craco Italiako udalerri bat da. Materako probintzian kokatuta dago, Basilicata eskualdean. biztanle ditu, kilometro koadroko azaleran banatuta.
1980an, lurrikara batek astindu zuen, eta suntsipen handiak eragin bertako herrigune historikoan, malda desegonkorrean erakia izateak erraztua. Ondorioz, biztanleek herrigunetik alde egin zuten. Egun, herrigunea abandonatuta dago.
Buffalo Soapstone (Alaska)
Buffalo Soapstone Ameriketako Estatu Batuetako erroldak esleitutako leku bat da. Matanuska-Susitna Boroughn kokatuta dago, Alaska estatuan. biztanle ditu, kilometro koadroko azaleran banatuta.
Synodontis caudovittatus
Synodontis caudovittatus Synodontis generoko animalia da. Arrainen barruko Mochokidae familian sailkatzen da.
Cooperstown (Pennsylvania)
Cooperstown Pennsylvaniako borough bat da. Venango konderrian kokatua dago. 2010ean 460 biztanle zituen, 1.43 kilometro koadrotan banatuta.
Heřmaň (Písekeko barrutia)
Heřmaň Txekiar Errepublikako udalerri bat da. 278 biztanle ditu eta 7,0529 kilometro koadroko azalera. Písekeko barrutian dago.
Historia
Udalerriaren lehen aipamen idatzia 1280 urtean egin zen.
Ferrandina
Ferrandina Italiako udalerri bat da. Materako probintzian kokatuta dago, Basilicata eskualdean. biztanle ditu, kilometro koadroko azaleran banatuta.
Mugakideak
Ferrandinak honako udalerri hauekin egiten du muga:
Tokioko arte modernoko museoa
Tokioko arte modernoko museoa (東京国立近代美術館) Tokion dagoen Japoniako arte modernoko museo nazionala da. MOMAT izena ere ematen zaio, New Yorkeko MoMA oroituz. Ueno parkearen ipar-ekialdean dago beste hainbat museorekin batera.
Historia
XX mendearen hasieran Kōjirō Matsukatak mundu zabalean zeuden ukiyo-e margolan ugari bildu eta 1925ean erakusketa handia antolatu zuen.
1952an Japoniako arte garaikidearen museo hau ireki zen eta 1977an eraikin gehigarria ireki zuten, Kōgeikan artisautza galeria, eta bertan XIX mendetik aurrerako bitxiak dituzte.
Azkenik Kyōbashi pabiloian Filme Zentro Nazionala dago. Bertan gordetzen da Japoniako filmen artxibo zabala. Azken urteotan lehenengo filmak berrizteari ekin diote.
Lorea Flores
Lorea Flores Compains (Iruñea, 1985) nafar biologoa da. Greenpeaceko Hego Euskal Herriko koordinatzailea da.
Heřmaň (České Budějoviceko barrutia)
Heřmaň Txekiar Errepublikako udalerri bat da. 193 biztanle ditu eta 2,17 kilometro koadroko azalera. České Budějoviceko barrutian dago.
Chiromantis hansenae
Chiromantis hansenae Chiromantis generoko animalia da. Anfibioen barruko Rhacophoridae familian sailkatuta dago, Anura ordenan.
Heřmaň (České Budějoviceko barrutia)
Historia
Udalerriaren lehen aipamen idatzia 1256 urtean egin zen.
Indusketa (argipena)
Indusketa, induste eta induskatzea hitzek adiera zenbait dituzte:
Sogdianita
Sogdianita silikato motako minerala da eta osumilita taldearen kidea da.
Ezaugarriak
Sogdianita silikato mineralaren formula kimikoa hau da:. Sistema hexagonalaren arabera sortzen ditu kristalak. Mohs eskalaren arabera duen gogortasunaren balioa 7 da.
Neoarius midgleyi
Neoarius midgleyi Neoarius generoko animalia da. Arrainen barruko Actinopterygii klasean sailkatzen da, Ariidae familian.
Dexter (Kansas)
Dexter Kansasko hiri bat da. Cowley konderrian kokatua dago. 2010ean 278 biztanle zituen, 0.75 kilometro koadrotan banatuta.
Mazar-i-Xarif
Mazar-i-Xarif (persieraz: مزارِ شریف) Afganistango iparraldeko hiri handiena eta Balkh probintziako hiriburua da. Turkmenistan, Uzbekistan eta Tajikistango mugak 50 kilometro ingurura ditu. 2010ean 289.926 biztanle zituen. Gizarte multietnikoa da: gehiengoa Tajik etniakoa da baino Uzbeko, Hazara, Paxtun eta Turkomano ugari dago. Hizkuntz nagusiak persiera (dari) eta paxtuera dira.
Hiriaren izenak "Jaunaren Santutegi" esan nahi du. Izan ere afganiarrek, bai xiitek, bai sunitek, Mazar-i-Xarifeko Meskita Urdina Mahomaren lehengusu eta suhi Ali ibn Abi Taliben hilobiaren gainean eraiki zela uste dute. Historialarien arabera, ordea, Ali Najafen (Irak) hobiratua izan zen. Hiriak ondasun arkeologiko helenistiko eta musulman ugari ditu.
Soconuscoko turroi
Soconuscoko turroia Bilboko azkenburuko tradizionala da. Osagai nagusiak almendra, esne, azukre eta txokolatea ditu. Hiru kolorekoak dira: zuri, beltz eta txigortua.
Iñigo Urrutia izan zen lehenengo ekoizlea, XVII. mendean Chiapasko Soconusco eskualdetik ekarritako kakaoarekin.
Paneslavismo
Paneslavismoa mugimendu politiko eta kulturala da. Jatorria XIX. mendekoa da, Europako herrialde eslaviar guztien kultura-, erlijio- nahiz politika-batasuna aldarrikatzen zituen ideologia nazionalistak bultzatuta; gainera, elkarri laguntzea ere aldarrikatzen zuten.
Sasoi hartako erromantizismo eta nazionalismo ideologiek eragin handia izan zuen paneslavismoa sortzerakoan. Paneslavismoaren lehenengo ildoak 1848. urteko Pragako Kongresu Paneslaviarrean aurkeztu ziren, Austriako inperialismoari aurre egiteko alternatiba politiko gisa.
XX. mendean indar handia izan zuen, eta XXI. mendean bizirik dirau.
Susitna North (Alaska)
Susitna North Ameriketako Estatu Batuetako erroldak esleitutako leku bat da. Matanuska-Susitna Boroughn kokatuta dago, Alaska estatuan. biztanle ditu, kilometro koadroko azaleran banatuta.
Tolosako udaletxea
Tolosako udaletxea Gipuzkoako Tolosa udalerriko udalaren egoitza da. Tolosako Alde Zaharrean kokatua dago, Plaza Zaharran, eta Idiakez jauregitik hurbil.
Estilo barrokoan eraikia, beheko solairua arkupetua da eta balkoian burdina forjatuz osaturik daude. Juan de Arburola maisu harginak eraiki zuen.1657 eta 1672 urteen artean egin zuten, eta eraikitzeko, Erdi Aroko bost orube erosi behar izan zituzten: bi, eraikina bera egiteko, eta beste hirurak, aurreko aldean plaza eratzeko: Plaza Zaharra.
Indusi (argipena)
Indusi hitzak adiera zenbait ditu:
Coplay (Pennsylvania)
Coplay Pennsylvaniako borough bat da. Lehigh konderrian kokatua dago. 2010ean 3,192 biztanle zituen, 1.58 kilometro koadrotan banatuta.
McCoy Tyner
Alfred McCoy Tyner (Filadelfia, Ameriketako Estatu Batuak, 1938ko abenduaren 11 - New Jersey, 2020ko martxoaren 6a) estatubatuar jazz pianojole bat izan zen, ezaguna John Coltrane Quartetekin egindako lanagatik eta baita bere bakarkako karrera luzeagatik ere.